อายุ 24 ปี มีอาการปวดหลังข้างขวา มีเลือดออกไม่ปกติมีอาการร่วมด้วยคือเจ็บท้องข้างซ้ายและปวดหลัง
สวัสดีค่ะ อาการปวดหลัง อาจเกิดจาก-ปวดกล้ามเนื้อจากกล้ามเนื้ออักเสบ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วย-กระเพาะปัสสาวะอักเสบ อาจมีปัสสาวะเป็นเลือดร่วมด้วยไม่แน่ใจว่าเลือดออกไม่ปกติ นี่หมายถึงมีเลือดออกผิดปกติหรือเปล่า แล้วออกมาทางช่องทางใดเช่นมากับปัสสาวะหรือมาทางช่องคลอดถ้าเป็นเลือดออกทางช่องคลอด อาจเป็นเรื่องทางนรีเวช เช่นการติดเชื้อหรือมีเนื้องอกในอวัยวะสืบพันธุ์เพศหญิง ควรไปพบแพทย์เพื่อตรวจภายในหาสาเหตุการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและหน้าท้อง ถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์